Δρόμος 800 μέτρων

Ο δρόμος των 800 μέτρων είναι αγώνισμα του στίβου που αντιστοιχεί σε δύο γύρους του σταδίου για στίβο κανονικών διαστάσεων. Αποτελεί τον μικρότερο αγώνα δρόμου μεσαίων αποστάσεων (ημιαντοχής) και διεξάγεται σε όλους τους Ολυμπιακούς αγώνες της νεότερης εποχής από τους πρώτους του 1896. Διεξάγεται επίσης στις διοργανώσεις κλειστού στίβου, όπου όμως συνήθως αντιστοιχεί σε 4 γύρους, καθώς ο κάθε γύρος αντιστοιχεί συνήθως σε δρόμο 200 μέτρων. Το αγώνισμα προέρχεται από την παραδοσιακή αγγλική απόσταση αγώνων του μισού μιλίου (880 γυάρδες), πολύ συνηθισμένη απόσταση για αγώνες τρεξίματος στη Βρετανική Αυτοκρατορία και στις ΗΠΑ. Στην πραγματικότητα, τα 800 μέτρα (m) είναι 4,67 μέτρα λιγότερο από το μισό μίλι. Το αγώνισμα συνδυάζει την αεροβική αντοχή με την αναεροβική προσαρμογή και την ταχύτητα. Ο αθλητής και η αθλήτρια που ασχολείται με αυτό πρέπει έτσι να προπονεί και τα δύο αυτά στοιχεία. Στην εποχή μας, εκτός από δρόμος ημιαντοχής, ο δρόμος 800 μέτρων τείνει να χαρακτηρίζεται και ως «δρόμος παρατεταμένης ταχύτητας». Μερικοί δρομείς του αγωνίσματος είναι αρκετά ταχείς ώστε να τρέχουν και στον δρόμο των 400 μέτρων ή στη σκυταλοδρομία 4×400 μέτρων, αλλά μόνο δύο δρομείς στην ιστορία, ο Αλμπέρτο Χουαντορένα και η Γιάρμιλα Κράτοχβιλοβα έχουν κερδίσει σε μεγάλους διεθνείς αγώνες σε αμφότερες τις αποστάσεις. Συνήθως οι δρομείς των 400 m ενθαρρύνονται (αν έχουν την τάση) να τρέξουν στα 200 μ., ενώ οι αθλητές των 800 m ενθαρρύνονται να τρέξουν στα 1500 μέτρα.

 Οι δρομείς των 800 μέτρων έχουν ιδιαίτερο προπονητικό πλάνο. Κατά τη διάρκεια του έτους τελούν διαφορετικές φάσεις προπονήσεως. Συνήθως τον χειμώνα ασχολούνται με προπόνηση ανακτήσεως δυνάμεων και μεταβάσεως, ενώ τις θερμότερες εποχές αναπτύσσουν την αεροβική τους ικανότητα με δρόμους αντοχής (κρος-κάντρυ). Η προπόνηση για ταχύτητα μπορεί να είναι στον ρυθμό των 400, των 200 ή των 100 μέτρων. Η αντοχή μπορεί να ασκείται με ρυθμούς των 5 ή 3 χιλιάδων μέτρων με ταχύ τερματισμό. Άνδρες Το πρώτο παγκόσμιο ρεκόρ στον δρόμο 800 μέτρων ανδρών αναγνωρίσθηκε από την IAAF το 1912, και από τότε έχει καταρριφθεί επισήμως ή ισοφαρισθεί 23 φορές.Η εξέλιξη του επίσημου παγκόσμιου ρεκόρ στο αγώνισμα των ανδρών φαίνεται στον ακόλουθο πίνακα. Το «γ» υποδηλώνει χρόνο για διαδρομή 880 γυαρδών που ανάχθηκε σε ρεκόρ για τα 800 μέτρα. Το σύμβολο + υποδεικνύει χρόνο που σημειώθηκε κατά τη διάρκεια αγώνα μεγαλύτερης αποστάσεως.Στον κλειστό στίβο, η παγκόσμια επίδοση είναι 1.42,67 από τις 9 Μαρτίου 1997 και ανήκει στον Γουίλσον Κίπκετερ (Δανία). Σημειώθηκε στο Παρίσι. Γυναίκες Το πρώτο παγκόσμιο ρεκόρ στον δρόμο 800 μέτρων ανδρών αναγνωρίσθηκε από τη Διεθνή Ομοσπονδία Γυναικείου Αθλητισμού (Fédération Sportive Féminine Internationale, FSFI) το 1922. Η FSFI απορροφήθηκε από τη Διεθνή Ένωση Ομοσπονδιών Κλασικού Αθλητισμού (IAAF) το 1936. Από το 1922 το παγκόσμιο ρεκόρ γυναικών έχει καταρριφθεί επισήμως ή ισοφαρισθεί 29 φορές.Η εξέλιξη του επίσημου παγκόσμιου ρεκόρ στο αγώνισμα των γυναικών φαίνεται στον ακόλουθο πίνακα. Το «γ» υποδηλώνει χρόνο για διαδρομή 880 γυαρδών που ανάχθηκε σε ρεκόρ για τα 800 μέτρα. Το σύμβολο + υποδεικνύει χρόνο που σημειώθηκε κατά τη διάρκεια αγώνα μεγαλύτερης αποστάσεως.Στον κλειστό στίβο, η παγκόσμια επίδοση είναι 1.55,82 από τις 3 Μαρτίου 2002 και ανήκει στη Γιολάντα Μπαταγκέλι (Σλοβενία). Σημειώθηκε στη Βιέννη. Ανδρών Πανευρωπαϊκό ρεκόρ: 1.41,11 Γουίλσον Κίπκετερ (Δανία), 24 Αυγ. 1997 στην Κολωνία Παναμερικανικό ρεκόρ: 1.41,77 Ζουακίμ Κρουζ (Βραζιλία), 26 Αυγ. 1984 στην Κολωνία Πανασιατικό ρεκόρ: 1.42,79 Γιουσούφ Σαάντ Καμέλ (Μπαχρέιν), 29 Ιουλ. 2008 στο Μονακό Το παναφρικανικό ταυτίζεται σήμερα με το παγκόσμιο ρεκόρ.Πανελλήνιο ρεκόρ: 1.45,00 Παναγιώτης Στρουμπάκος, 13 Αυγούστου 1997 στη Ζυρίχη Γυναικών Παναμερικανικό ρεκόρ: 1.54,44 Άνα Φιντέλια Κιρότ (Κούβα), 9 Σεπτ. 1989 στη Βαρκελώνη Παναφρικανικό ρεκόρ: 1.54,01 Πάμελα Τζελίμο (Κένυα), 29 Αυγ. 2008 στη Ζυρίχη Πανασιατικό ρεκόρ: 1.55,54 Λιου Ντονγκ (Κίνα), 9 Σεπτ. 1993 στο Πεκίνο Το πανευρωπαϊκό ταυτίζεται σήμερα με το παγκόσμιο ρεκόρ.Πανελλήνιο ρεκόρ: 1.59,79 Μαρία Παπαδοπούλου, 14 Ιουνίου 2005 στο Μαρούσι. 800 μέτρα στους Ολυμπιακούς Αγώνες Κατάλογος ρεκόρ των 800 m σε XML από την IAAF